Gennaro Gattuso

Gennaro Ivan Gattuso (sündinud 9. jaanuaril 1978) on Itaalia jalgpallitreener ja endine jalgpallur (poolkaitsja).

Mängijana võitis ta Milaniga kaks korda nii UEFA Meistrite Liiga kui ka Serie A.

 Klubikarjäär 
Gattuso siirdus 1997 Šotimaa liiga klubisse Rangers. 1998 müüdi ta 4 miljoni euro eest Serie A klubisse Salernitana. Tema head esitused jäid silma Milanile, kes ta enda juurde kutsus. AC Milani siirdus Gattuso 1999. aastal. AC Milanis mängis ta kuni 2012. aastani.

 Koondisekarjäär 
Gattuso kuulus Itaalia koondisse 73 mängus. Ta mängis 2000. aasta suveolümpiamängudel, 2002. ja 2006. aasta jalgpalli maailmameistrivõistlustel; 2004. ja 2008. aasta Euroopa meistrivõistlustel jalgpallis ja 2009. aasta FIFA konföderatsioonide karikaturniiril.

 Treenerikarjäär 
Pärast jalgpallurikarjääri lõppu alustas Gattuso tööd treenerina. Ta on juhendanud selliseid klubisid nagu Palermo (2013), OFI Kreeta (2014), Pisa (2015–2017), AC Milan (2017–2019) ja Napoli (2019–2021). Alates 2022. aasta juunist on ta Hispaania kõrgliigaklubi Valencia peatreener.

 Saavutused 
 Mängijana 
Milan
Serie A: 2003–04, 2010–11
Coppa Italia: 2002–03
Supercoppa Italiana: 2004, 2011
UEFA Meistrite Liiga: 2002–03, 2006–07
UEFA Superkarikas: 2003, 2007
Klubide maailmameistrivõistlused: 2007

 Treenerina 
Napoli
Coppa Italia: 2019–20

Kategooria:Itaalia jalgpallurid
Kategooria:Itaalia jalgpallitreenerid
Kategooria:Rangers FC jalgpallurid
Kategooria:AC Milani mängijad
Kategooria:Serie A mängijad
Kategooria:AC Milani peatreenerid
Kategooria:SSC Napoli peatreenerid
Kategooria:Valencia CF peatreenerid
Kategooria:Sündinud 1978